Diari Oficial de la Generalitat Valenciana


Sumari del DOGV 8871, del 31-07-2020 (2020/6230)

RESOLUCIÓ de 28 de juliol de 2020, del president de la Societat Valenciana de Gestió Integral dels Serveis d'Emergències, per la qual es convoca una borsa d'ocupació temporal pel procediment d'urgència per al lloc de Bomber/a Forestal. Convocatòria SGISE 1/2020.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8871

Data del DOGV
:   31-07-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/6230


Data del document
:   28-07-2020

Organisme emissor
:   Societat Valenciana de Gestió Integral dels Serveis d'Emergències

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 28 de juliol de 2020, del president de la Societat Valenciana de Gestió Integral dels Serveis d'Emergències, per la qual es convoca una borsa d'ocupació temporal pel procediment d'urgència per al lloc de Bomber/a Forestal. Convocatòria SGISE 1/2020. [2020/6230]  
Preàmbul  
  
La Societat Valenciana de Gestió Integral dels Serveis d'Emergències (d'ara en avant, SGISE) forma part del Sector Públic Instrumental de la Generalitat. D'ací que, pel que fa a l'accés als llocs de treball d'aquesta societat, calga garantir, en tot cas, els principis constitucionals de publicitat, igualtat, mèrit i capacitat, així com la resta dels principis recollits en la Llei 10/2010, de 9 de juliol, de la Generalitat, d'ordenació i gestió de la funció pública valenciana.  
D'altra banda, en la planificació i gestió de recursos humans ha de tindre's en compte el respecte al principi d'adequació entre el contingut del procés selectiu i les tasques a desenvolupar. En aquest sentit, s'ha de contemplar la singularitat de la prestació d'un servei públic d'extinció d'incendis forestals i emergències, per tal d'habilitar procediments i mecanismes basats en l'agilitat, flexibilitat i immediatesa, alhora que es respecten els principis bàsics per a l'accés a l'ocupació pública abans esmentats i la capacitat professional del personal.  
  
Per a un adequat funcionament del servei públic que la SGISE té encomanat, és necessari atendre determinats llocs de treball amb caràcter temporal. Per tant, les borses d'ocupació temporal són un mecanisme adequat a aquests efectes i amb les quals es pot complir amb els principis ressenyats en els paràgrafs anteriors. D'aquesta forma, les necessitats presents i immediates de cobertura de diversos llocs temporals requereixen la convocatòria d'una borsa d'ocupació temporal pel procediment d'urgència.  
Mitjançant resolució del president de la SGISE, es convoca una borsa d'ocupació temporal de caràcter extraordinari per a diversos llocs, borsa que està en procés de constitució.  
  
Així mateix, s'ha constituït una comissió de seguiment de la borsa d'ocupació temporal de la SGISE, acordada amb els representants legals dels treballadors i treballadores (Comissió de Seguiment de 03.03.2020), amb una composició paritària entre aquests i els representants de l'entitat.  
La comissió es compon de cinc membres (un per cada sindicat d'entre els representants legals dels treballadors i treballadores, d'acord amb la seua representació), i cinc membres de l'entitat.  
  
Mentre es constitueix la borsa esmentada en el paràgraf anterior i davant la necessitat present de cobertura de diversos llocs, es convoca una borsa d'urgència per cobrir els següents llocs de treball temporals:  
  
1. Bomber/a Forestal  
En la present convocatòria, han quedat incloses les recomanacions realitzades per la Comissió de Seguiment de l'III Acord de la Comissió de Diàleg Social del Sector Públic Instrumental de la Generalitat i per la Secretaria Autonòmica de Model Econòmic i Finançament en el seu informe favorable emés el 16 de juny de 2020.  
  
Per tot el que s'ha exposat, prèvia consulta amb la representació legal dels treballadors i treballadores, es duu a terme el següent anunci que es publica al Diari Oficial de la Generalitat Valenciana (DOGV), segons preveu la instrucció segona de la Resolució de 14 d'abril de 2016, del conseller d'Hisenda i Model Econòmic, mitjançant el qual s'aproven les instruccions sobre les mesures de control i publicitat activa en el sector públic instrumental de la Generalitat, així com a la pàgina web de la SGISE (http://bolsaurgentebbff.sgise.es/)  
  
  
  
Normes de la convocatòria  
  
Primer. Objecte de la convocatòria i àmbit territorial de la borsa  
La present convocatòria té per objecte constituir una borsa de caràcter urgent per a cobrir les necessitats existents, en tant es forme la borsa resultant de la convocatòria de caràcter extraordinari, per a l'acompliment provisional de llocs de treball mitjançant la contractació laboral temporal.  
La borsa d'ocupació es constituirà d'acord amb els principis d'especialització i territorialitat, per grup o categoria professional, sense perjudici que diverses borses puguen agrupar-se per grups o categories afins o concórreguen circumstàncies excepcionals que aconsellen la seua constitució en una mateixa borsa. Així mateix, es poden organitzar territorialment quan resulte convenient per les característiques del servei.  
  
L'àmbit territorial de la present borsa es limita a la Comunitat Valenciana.  
La borsa es conformarà mitjançant el procediment de concurs de mèrits, segons aquests bases generals. Les normes per a la constitució i funcionament d'aquesta borsa es desenvolupen en el present anunci, d'acord amb la legislació vigent i la normativa de la SGISE.  
  
Segon. Principis generals  
Sense perjudici de la informació mencionada en el preàmbul, els principis que regeixen la present convocatòria són:  
a) Igualtat, mèrit, capacitat i publicitat.  
b) Eficàcia i agilitat en els processos de selecció, crida i incorporació.  
c) Imparcialitat dels òrgans responsables del procés de selecció.  
  
d) Participació de la representació legal dels treballadors/as.  
e) Adequació de les condicions i mèrits dels aspirants a l'activitat a desenvolupar, d'acord amb la regulació normativa laboral de la SGISE.  
  
  
Tercer. Categories/posats a convocar  
El lloc per al qual es convoca la borsa pel procediment d'urgència és el que es relaciona a continuació:  
1. Bomber/a forestal  
  
Quart. Requisits generals dels candidats  
Per a poder participar en aquesta convocatòria i formar part de la borsa serà necessari reunir els següents requisits:  
a) Tindre nacionalitat espanyola o ser nacional d'un estat membre de la Unió Europea o nacional d'aquells estats que, en virtut dels tractats internacionals celebrats/signats per la Comunitat Europea i ratificats per Espanya, siga aplicable la lliure circulació de treballadors, en els termes en què aquesta es troba definida en el Tractat Constitutiu de la Comunitat Europea. Així mateix, es podran presentar aspirants amb nacionalitat diferent de l'esmentada i únicament serà necessari complir els requisits establits en la normativa vigent. Qui obtinga l'adjudicació del lloc de treball oferit haurà d'acreditar almenys estar en possessió d'un permís de treball i residència en el moment de la contractació  
  
b) Haver complit díhuit anys i no excedir, en el seu cas, de l'edat màxima de jubilació forçosa.  
c) Estar en possessió del permís de conduir mínim tipus B.  
d) Estar en possessió del títol de ESO, EGB, Certificat d'Escolaritat, titulació equivalent o superior.  
e) No patir cap malaltia ni tindre ninguna limitació física, psíquica o sensorial que siga incompatible amb l'exercici de les funcions o tasques pròpies del lloc a exercir. Una vegada es produesca la incorporació al lloc de treball, el Servei de Vigilància de la Salut de la SGISE, emetrà un informe d'aptitud per al desenvolupament de les funcions del lloc, i en cas de no ser apte, es procedirà a excloure de la borsa de treball.  
f) No haver sigut exclòs mitjançant expedient disciplinari del servei de qualsevol de les administracions públiques, ni trobar-se inhabilitat per a l'exercici de les funcions públiques.  
g) No haver rebut cap sanció disciplinària en qualsevol administració pública o, en cas contrari, no haver sigut cancel·lada del seu full de serveis o tindre dret a la seua cancel·lació.  
h) No estar sotmès a un expedient disciplinari ni un procés penal en curs. No obstant això, en cas contrari, podrà sol·licitar la inclusió en la borsa; aquesta inclusió quedarà condicionada a la resolució que pose fi a l'expedient o procés.  
En relació als apartats f, g, i h d'aquestes normes, totes les persones sol·licitants hauran d'emplenar la declaració responsable que figura a l'Annex I.  
Els requisits hauran de complir-se l'últim dia del termini de presentació de sol·licituds i mantindre's durant tot el temps de permanència en la borsa.  
Si en qualsevol moment posterior a l'aprovació de la llista de persones admeses i excloses, fins i tot, una vegada haja finalitzat el procés selectiu, s'adverteix qualsevol inexactitud o falsedat en les sol·licituds o en la documentació aportada per la persona interessada, aquest fet es considerarà un defecte irreparable i el candidat quedarà exclòs del procediment.  
El personal estarà subjecte al període de prova establert en els convenis vigents d'aplicació. La no superació d'aquest període suposarà l'exclusió de la borsa.  
  
Cinqué. Sol·licituds, tractament de dades personals i termini de presentació  
El model de sol·licitud per a la borsa es trova disponible a la pàgina web de la SGISE (http://bolsaurgentebbff.sgise.es/). Des d'aquesta, es podrà emplenar i enviar la sol·licitud entre les 00.00 hores de l'endemà al dia de publicació d'aquest anunci en el DOGV i les 12.00 hores del 5é dia natural després d'aquesta publicació.  
Amb la finalitat de possibilitar el contacte amb el candidat, caldrà facilitar un número de telèfon i, es recomana també que s'indique una adreça de correu electrònic per a la recepció de notificacions.  
Totes les dades personals recaptades per l'SGISE en virtut de la participació en aquest procés formaran part de fitxers per al seu tractament exclusivament de l'SGISE, en l'àmbit de les seues competències. En tot cas, es podran exercir els drets d'accés, rectificació, cancel·lació i oposició en els termes legalment establits.  
  
Sisé. Autobaremació i confecció de les llistes  
L'autobaremació, realitzada per cada aspirant i indicada en la seua sol·licitud, serà el punt de partida per a la confecció de les llistes. En el moment indicat en el present punt els aspirants hauran d'acreditar que compleixen els requisits per a participar en aquestes borses d'ocupació temporal i compten amb la puntuació per mèrits indicada en la seua autobaremació. La falta d'acreditació, la falsedat o mala fe en les dades facilitades serà causa de baixa en les llistes o en la mateixa borsa.  
Confecció de les llistes. A través de la pàgina web de la SGISE (http://bolsaurgentebbff.sgise.es/) es faran públiques les llistes provisionals de les diferents borses que recolliran a tots els aspirants ordenats d'acord amb els punts de l'autobaremació. Després de la publicació d'aquests llistats, s'iniciarà un termini de 3 dies naturals per a formular possibles reclamacions mitjançant la presentació d'un escrit al registre en les oficines de la SGISE situades al Carrer les Taules Núm.2. 46172, L'Eliana (València).  
Acabat el termini de reclamacions i realitzades les oportunes comprovacions, es confeccionaran les llistes provisionals, segons la puntuació ressenyada. Aquestes llistes es faran públiques i s'obrirà un termini, la duració del qual serà anunciada amb l'antelació suficient perquè els aspirants puguen aportar evidències dels mèrits corresponents, en els llocs i horaris i de la forma que igualment es donaran a conèixer. Amb aquestes acreditacions, la SGISE revisarà els punts de les autobaremacions i podrà reordenar o excloure els aspirants per a publicar les llistes definitives, amb el màxim d'aspirants que es detalla a l'apartat huité; a aquest efecte, cabrà la crida a integrants de les llistes preliminars que inicialment no van ser inclosos en les provisionals, si després de les possibles revisions de punts de les autobaremacions hi haguera persones en aquestes llistes provisionals amb menor puntuació que altres inicialment no incloses. Si així fora, aquests candidats hauran d'acreditar els mèrits en la forma i termini que es determine i que serà informada. Els aspirants disposaran de tres (3) dies naturals després de la publicació de les llistes definitives per a formular reclamacions, presentant l'escrit corresponent en el lloc informat. Després d'aquest termini i realitzades les oportunes comprovacions i, en el seu cas, canvis, les llistes definitives seran fermes, i es publicaran de forma expresa.  
Cada llista estarà ordenada de major a menor d'acord amb la puntuació dels mèrits. En el cas que dos candidats obtinguen el mateix nombre de punts, tindrà preferència l'aspirant del gènere que tinga menor representativitat en el lloc de treball al qual es vol accedir. Així i tot, si es continua produint-se un empat, se situarà en primer lloc l'aspirant de major edat i, si aquesta situació continua, es dura a terme un sorteig.  
Correspon als aspirants prestar atenció a la publicació de les llistes, així com a la informació dels terminis i requeriments que la SGISE poguera fer-los amb caràcter general, informació que es trobarà a la pàgina web de la SGISE: http://bolsaurgentebbff.sgise.es/. Qualsevol altra informació personal que la SGISE puga necessitar dels aspirants podrà ser sol·licitada per correu electrònic o telèfon, per tant, es responsabilitat dels aspirants atendre també aquestes comunicacions, si es donara el cas.  
Discapacitats. En cada llista definitiva es reservarà un 2 % de llocs de treball a persones que tinguen reconeguda, pels òrgans competents de l'administració pública, una discapacitat igual o superior al 33 %. En aquest cas, si aquests aspirants acrediten una puntuació per mèrits inferior a la dels últims integrants de les llistes, ocuparan la posició per la que concursen desplaçant a aquests.   
  
La condició de persona discapacitada, la qual haurà d'acreditar-se en el mateix moment abans assenyalat per als requisits i mèrits, no eximeix de la necessitat de tindre l'adequada capacitat i aptitud per a l'acompliment del lloc de treball conforme s'especifica en aquest document.  
  
Seté. Forma i moment de l'acreditació de requisits i mèrits  
1. Els aspirants hauran d'acreditar que reuneixen els requisits i els mèrits puntuables que se'ls sol·liciten, sense perjudici de la responsabilitat en què pogueren incórrer per inexactituds o falsedats.  
Si no s'acreditaren-se els requisits o els mèrits en la forma i termini assenyalats, l'aspirant causarà baixa en la llista i quedarà exclòs del procés de selecció. En qualsevol moment de vigència d'aquesta borsa, la SGISE podrà sol·licitar la documentació original o compulsada que considere pertinent, tant pel que fa als requisits com als mèrits.  
  
Si s'identificara alguna falsedat en les dades aportades o mala fe, l'aspirant serà exclòs dels llistats, sense perjudici que la SGISE poguera actuar en la seua contra en qualsevol altre àmbit que en dret procedira, fins i tot, en l'extinció del contracte de treball si aquest s'haguera celebrat.  
2. De tots els requisits mencionats en el punt 4, aquests s'acreditaran amb documents en la fase establerta entre la publicació de la llista provisional i definitiva, i aportant fotocòpia simple amb l'original, dels següents documents:  
- Nacionalitat i edat (4.a i 4.b): amb DNI, passaport o NIE en vigor.  
  
- Permís de conduir (4.c) i nivell acadèmic mínim (4.d):el títol/certificació oficial expedit per òrgan competent.  
  
En relació als apartats f, g, i h de l'article quart, totes les persones sol·licitants hauran de signar una declaració responsable que s'adjunta com a Annex I.  
Els mèrits s'acreditaran, en la fase establerta entre la publicació de la llista provisional i definitiva, de la següent manera:  
- Pel que fa als mèrits relacionats amb l'experiència professional (13.1), per a justificar el temps treballat, caldrà aportar un certificat de vida laboral expedit per la Tresoreria de la Seguretat Social. Per a saber si els serveis s'han prestat en llocs amb les mateixes o anàlogues funcions, s'haurà d'aportar certificat d'empresa o contracte/s de treball que indique el temps treballat, la categoria laboral i una descripció de les funcions desenvolupades.  
- Els mèrits relacionats amb les titulacions acadèmiques (13.2.a), amb els cursos de formació i perfeccionament (13.2.b) i amb els cursos d'idiomes (13.2.c), s'aportaran les certificacions o títols expedits per l'òrgan competent corresponent.  
  
Huité. Llistes  
Aquesta borsa comptarà d'un únic llistat definitiu. Per a la seua confecció, les diverses llistes prèvies estaran integrades pels següents nombres d'aspirants, com a màxim:  
a) Llista preliminar: tots els sol·licitants dins del termini i en la forma escaient.  
b) Llista provisional: 700 aspirants.  
c) Llista definitiva i definitiva en ferm: 500 aspirants.  
  
Nové. Contractació i normes de funcionament  
1. Els contractes laborals que es realitzen, en el seu cas, es faran amb les modalitats legals de contractació temporal de treballadors que recull l'ordenament jurídic en vigor, adequades als diferents supòsits que hagueren d'atendre's i segons el règim de cadascuna de les modalitats. Els contractes celebrats no es convertiran indefinits.  
2. Les contractacions s'oferiran, per ordre de llista, a les persones en disposició d'incorporar-se que no estiguen contractades en aquest moment per la SGISE, excepte quan concórrega en l'aspirant alguna circumstància com ara l'encadenament de contractes temporals o qualsevol altra establerta per la doctrina legal o jurídica relativa a la contractació laboral que poguera portar a considerar el contracte temporal oferit com a indefinit en cas de formalitzar-se, d'acord amb l'objecte d'aquesta convocatòria i les obligacions de la SGISE.  
Qualsevol integrant de la llista definitiva podrà renunciar a figurar-hi en qualsevol moment abans de ser requerit per a una contractació temporal. Únicament serà necessari que ho comunique mitjançant un escrit dirigit al departament de Recursos Humans presentat en el registre de les oficines de la SGISE. Així mateix, podrà sol·licitar la inclusió en aquesta llista seguint el mateix procediment. En el cas que l'aspirant renunci, aquest no serà requerit per la SGISE per a la seua contractació temporal, sense que això supose cap penalització.  
No caldrà renunciar-hi en el cas que el motiu siga un oferiment de contractació per part de la SGISE.  
Els integrants de les llistes que tinguen un problema de salut transitori que els impedisca fer les tasques pròpies del lloc de treball al qual opten, hauran de renunciar a figurar-hi d'acord amb el que s'ha indicat en el paràgraf anterior. En el cas de no fer-ho, i si es comprovara que l'aspirant no compta amb una adequada condició física i es detectara, per tant, l'existència d'un problema de salut transitori després de realitzar el contracte, aquest quedaria resolt i el candidat quedaria exclòs del llistat fins a la seua recuperació. Si el problema no fora transitori, es resoldrà el contracte i es procedirà a la baixa de l'aspirant en la llista definitiva.  
Ateses les característiques de les necessitats per a cobrir amb aquestes borses d'ocupació temporal, en les quals poden concórrer circumstàncies d'imminència i imprevisibilitat, l'oferiment es realitzarà fins a un màxim de tres trucades telefòniques al telèfon facilitat en intervals de 2 hores. Davant la impossibilitat de contactar amb l'aspirant, s'entendrà que es rebutja l'oferiment i es passarà a la següent persona de la llista en disposició d'incorporar-se i així successivament.  
Els aspirants podran actualitzar les seues dades de contacte durant la vigència de la borsa a través d'un escrit presentat en els registres de la SGISE, dirigit al departament de Recursos Humans.  
Els efectes per als aspirants del seu refús a un oferiment de contractació es regulen de la següent manera:  
- El primer refús no suposarà cap penalització.  
- El segon refús suposarà passar a ocupar l'últim lloc de la llista.  
  
- El tercer refús suposarà la baixa definitiva de la llista.  
No es considerarà refús a un oferiment el cas de les dones embarassades que així ho manifesten en ser requerides, si aquest estat és incompatible, segons els criteris preventius de la SGISE, amb l'exercici de l'activitat dels llocs a cobrir amb la borsa de la qual es tracte/ també pot posar «de la borsa sol·licitada». Si les persones contractades per la SGISE en virtut d'aquesta borsa foren acomiadades per motius disciplinaris, causaran baixa també en aquelles de les quals pogueren formar part. La mateixa actuació se seguirà en el cas de les persones que donaren per finalitzada la seua relació laboral per voluntat pròpia de manera expressa o tàcita.  
  
Desé. Comissió de seguiment de la borsa  
La comissió de seguiment de la borsa, acordada amb els representants legals dels treballadors i treballadores, tindrà una composició paritària entre aquests i els representants de l'entitat.  
Correspondrà a la comissió de seguiment de la borsa:  
a) Comprovar i avaluar els mèrits dels aspirants en els processos de constitució de les borses.  
b) Sol·licitar, si procedeix, el certificat de capacitats a l'efecte de demanda d'ocupació.  
Tot això sense perjudici d'altres funcions que s'estimen necessàries per acord dels membres de la referida comissió.  
Per a l'exercici de les seues funcions, els membres d'aquesta comissió quedaran regits pel Decret 24/1997, de l'11 de febrer, del Govern Valencià, sobre indemnitzacions per raó del servei i gratificacions per serveis extraordinaris.  
  
Onzé. Impugnació de les presents bases i conformitat amb aquestes  
  
Contra les presents bases es podrà formular, amb caràcter potestatiu, recurs de reposició davant la Direcció de la SGISE, en el termini d'un (1) mes des de la seua publicació, o bé recurs contenciós administratiu en el termini de dos (2) mesos des del mateix moment, davant l'òrgan jurisdiccional competent, de conformitat amb el que estableix la legislació de Procediment Administratiu Comú de les Administracions Públiques i de Règim Jurídic del Sector Públic.  
Tot allò que no quede establert expressament en la present convocatòria, es regirà per la normativa convencional de la SGISE i, subsidiàriament, per la legislació autonòmica o estatal aplicable.  
Sense perjudici del que s'ha mencionat anteriorment, la participació en el present concurs suposa el coneixement i acceptació de les seues bases.  
  
Dotzé. Vigència de les borses  
La borsa d'urgència estarà vigent fins que es constituïsca la borsa de caràcter extraordinari que haurà de resoldre's en el termini d'un (1) any des d'aquesta convocatòria. En tot cas, es constituiran noves borses d'ocupació temporal després de la finalització dels procediments de selecció convocats, en execució de les ofertes públiques d'ús de l'entitat dels llocs corresponents, respecte a aquells i aquelles participants que hagen superat almenys un exercici de la fase d'oposició. La constitució d'aquestes noves borses anul·larà les existents amb anterioritat respecte al mateix lloc.  
  
Tretzé. Barem de mèrits  
Els aspirants que compleixen els requisits seran ordenats de major a menor puntuació, amb un màxim de 100 punts, prenent en consideració els següents mèrits:  
1. Mèrits relacionats amb l'experiència professional  
Un màxim de 40 punts correspondrà als mèrits relacionats amb l'experiència professional.  
Per serveis prestats en la SGISE, en el lloc sol·licitat: per cada mes complet, 2,5 punts. No serà necessari aportar un certificat d'empresa per als serveis prestats en la SGISE.  
Per serveis prestats en les empreses que han gestionat les Unitats Helitransportades i Terrestres de l'operatiu d'extinció d'incendis forestals en la Comunitat Valenciana (FORESMA i TRAGSA), en el lloc sol·licitat: per cada mes complet, 2 punts.  
Per serveis prestats en llocs amb iguals o anàlogues funcions a les corresponents al lloc sol·licitat en administracions públiques, entitats/empreses del sector públic o en entitats/empreses privades que gestionen operatius de caràcter públic: per cada mes complet de serveis efectius, 1 punt.  
2. Mèrits relacionats amb la formació  
Un màxim de 60 punts correspondrà als mèrits relacionats amb la formació, segons els següents apartats:  
a) Titulació acadèmica. Màxim 18 punts.  
  
Titulació Puntuació  
ITF, Graus o Màster d'enginyeria de la branca forestal 18  
Títol de Tècnic superior en gestió i organització dels recursos naturals i paisatgístics 15  
Tècnic Superior en Coordinació d'Emergències i Protecció   
Civil 15  
Tècnic mitjà en Treballs Forestals i Coneixement del Medi natural 12  
Tècnic Mitjà en Emergències i Protecció Civil 12  
Tècnic Mitjà en Emergències Sanitàries 12  
Altres titulacions universitàries 9  
Altres titulacions de Tècnic Superior 6  
Altres titulacions de Tècnic Mitjà 3  
  
  
Només es puntuarà el títol o títols de major nivell, entenent-se inclós en aquest/s altres titulacions prèvies que siguen necessàries per a l'obtenció del títol de nivell superior i de forma no acumulativa.  
  
  
b) Cursos de formació i perfeccionament. Màxim 24 punts.  
Es valoraran els cursos de formació i perfeccionament emesos per l'Institut Valencià de Seguretat Publica i Emergències (IVASPE), el contingut delsquals estiga relacionat amb les funcions dels llocs convocats.  
- Cada fracció de 10 hores: 0,9 punts  
Es valoraran els cursos de formació i perfeccionament emesos per les empreses que han gestionat les Unitats Helitransportadas i Terrestres de l'operatiu d'extinció d'incendis forestals en la Comunitat Valenciana (FORESMA i TRAGSA), en el lloc sol·licitat i els continguts dels quals estiguen relacionats amb les funcions dels llocs convocades.  
  
- Cada fracció de 10 hores: 0,6 punts  
Es valoraran els cursos de formació i perfeccionament presencials (no les hores de formació no presencials) emesos per administracions públiques, entitats/empreses del sector públic o en entitats/empreses privades que gestionen o hagen gestionat serveis públics d'operatius d'extinció d'incendis forestals. La SGISE es reserva el dret d'excloure els cursos que no siguen pertinents o tinguen la vinculació suficient amb les funcions desenvolupades dins del Servei de Bombers Forestals de Generalitat Valenciana.  
- Cada fracció de 10 hores: 0,3 punts  
Només puntuaran els sumatoris nets de 10 hores.  
En aquest apartat no es puntuaran els cursos d'idiomes.  
  
c) Idiomes. Màxim 9 punts.  
El coneixement de valencià es valorarà fins a un màxim de 6 punts, prèvia acreditació d'estar en possessió del certificat expedit o homologat per la Junta Qualificadora de Coneixements de Valencià, la Comissió Interuniversitària d'Estandardització de Coneixements de Valencià (CIEACOVA) o l'Escola Oficial d'Idiomes (EOI), conformement a la següent escala de valoració:  
Nivells / Puntuació:  
- A1: 1 punts  
- A2: 2 punts  
- B1: 3 punts  
- B2: 4 punts  
- C1: 5 punts  
- C2: 6 punts  
Es puntuarà únicament el nivell més alt de coneixements de valencià que es tinga.  
Llengües oficials comunitàries UE, més llengua anglesa.  
Es valorarà fins a un màxim de 3 punts el coneixement de llengües comunitàries oficials europees, així com la llengua anglesa. El coneixement de l'idioma es valorarà conforme als nivells certificats segons el Marc Europeu Comú de Referència (nivell bàsic, nivell intermedi i nivell avançat):  
Nivells / Puntuació:  
- A1: 0,30 punts  
- A2: 0,45 punts  
- B1: 0,75 punts  
- B2: 2,25 punts  
- C1: 2,7 punts  
- C2: 3 punts  
Per a valorar el coneixement d'un idioma es tindrà en compte el nivell més alt obtingut i es puntuarà fins a un màxim de 3 punts si s'acrediten diverses llengües.  
  
  
d) Carnet de conduir C  
Es valorarà amb 9 punts el carnet de conduir tipus C.  
  
L'Eliana, 28 de juliol de 2020.- El president de la SGISE: José María Ángel Batalla.  
  
  
ANNEX I  
Declaració responsable de compromís de participació en els processos d'avaluació i baremació.  
  
(Nom i cognoms) ..., amb DNI/NIE/Passaport núm. ...,  
  
EXPOSA QUE: Ha presentat una sol·licitud per a participar en el procediment de borsa temporal extraordinària de la Societat Valenciana de Gestió Integral dels Serveis d'Emergències (SGISE).  
  
I DECLARA QUE:  
- No ha sigut separat/a mitjançant expedient disciplinari del servei de qualsevol de les administracions públiques, ni es trobar inhabilitat per a l'exercici de les funcions públiques.  
- No li ha estat imposada una sanció disciplinària per qualsevol administració pública o, en cas contrari, no ha estat cancel·lat del seu full de serveis o tindre dret a la seua cancel·lació.  
- No es troba sotmés a un expedient disciplinari ni un procés penal en curs. No obstant això, en cas contrari, podrà sol·licitar-se la inclusió en la borsa sempre que aquesta inclusió quede condicionada a la resolució que pose fi a l'expedient o procés.  
- La documentació aportada és exacta i veraç.  
  
I per deixar-ne constància, signa aquesta declaració responsable  
  
En ..., a ... de ... de 20...